पाएं अपने शहर की ताज़ा ख़बरें और फ्री ई-पेपरडाउनलोड करें
दृढ़ इच्छा शक्ति और ऊंचे मनोबल से आप किसी भी परिस्थिति से लड़कर जीत हासिल कर सकते हैं। बशर्ते आपको अपना मनोबल ऊंचा बनाए रखना होगा। बीमार होने पर नकारात्मक की बजाय सकारात्मक सोच बनाए रखें। यह धारणा बनाए कि आप स्वस्थ हैं। आपकी सेहत में तेजी से सुधार होगा। यह कहना है निसरपुर निवासी जगदीश गुप्ता का। दो बार ह्रदयाघात झेल चुके गुप्ता ने 68 साल की उम्र में कोरोना को शिकस्त दी है। शनिवार को वे स्वस्थ होकर घर के लिए रवाना हुए।
शुगर से पीड़ित गुप्ता के दिल की 2001 में बायपास सर्जरी हुई थी। दिल की बीमारी से परेशान गुप्ता को 2013 में एंजियोप्लास्टी कराना पड़ी। उन्होंने बताया अस्पताल में स्टाफ ने मोटीवेट किया। डॉक्टरों ने समय पर आकर जांच की। जरूरी होने पर लैब से जांच भी करवाई। नर्सिंग स्टाफ ने समय पर दवाई व इंजेक्शन दिए। कभी भी मन में नकारात्मक सोच नहीं आने दी। हमेशा यहीं सोचता था कि स्वस्थ होकर घर लौटना है। 8 दिन के इलाज के बाद घर लौटा हूं।
ऑक्सीजन सेचुरेशन कम
नितीन गुप्ता ने बताया 22 अप्रैल को अचानक पिता की तबियत खराब हो गई। आसपास कोई निजी अस्पताल नहीं है। बड़वानी जिला अस्पताल ही पास में है। आशाग्राम कोविड केयर सेंटर की बेहतर सुविधाओं के चलते उन्हें 23 अप्रैल को यहां भर्ती करवाया। कोरोना की पहली जांच रिपोर्ट पॉजिटिव आई। ऑक्सीजन सेचुरेशन 70 से 75 फीसदी पर पहुंच गया था। डॉक्टरों ने भर्ती कर बेहतर इलाज दिया। इसके चलते वे अब स्वस्थ है। दूसरी रिपोर्ट निगेटिव आने पर अस्पताल से छुट्टी मिली। नर्सिंग स्टाफ ने भी उनकी सेहत में सुधार के लिए मोटीवेट किया। उन्होंने बताया भोजन के अलावा दो घंटे के अंतराल से फल या नारियल पानी देते थे, ताकि पेट खाली न रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva zho_Hant eng_Latn